### Beslutninger

Der forelå en meningstilkendegivelse af 26. oktober 2025 fra Viby Fællesråd.

På mødet redegjorde forvaltningen for indholdet i lokalplanen og baggrunden herfor samt for dialogen med fællesrådet. Herefter stillede udvalget spørgsmål til rådmand og forvaltning og drøftede sagen. Udvalget opfordrede rådmanden til at gå i dialog med fællesrådet om tilpasning af bygningshøjde, bebyggelsesprocent, boligtypologi og -størrelse. Udvalget opfordrede desuden forvaltningen til at se på muligheder for bearbejdning af projektet, herunder i forhold til yderligere begrønning. Udvalget bad om at blive orienteret om udfaldet af dialogen med fællesrådet og om eventuelle medførte ændringer i lokalplanen.